[{"text_idx": "#000010", "text": "Fodd bynnag, awgryma gwaith achos y Comisiwn mai ychydig iawn o drosolwg sydd gan rai ymddiriedolwyr o ddefnydd eu helusennau o gyfryngau cymdeithasol o\u2019i gymharu ag agweddau eraill o\u2019u strategaeth gyfathrebu ac ymgysylltu. \u2018Gallai hyn fod oherwydd diffyg hyder neu ddealltwriaeth, neu am fod eu defnydd o gyfryngau cymdeithasol wedi\u2019i ddatblygu drwy staff neu wirfoddolwyr.\u2019"}, {"text_idx": "#000012", "text": "Nod y canllawiau newydd hyn fydd helpu ymddiriedolwyr i wella eu dealltwriaeth, ac annog elusennau i fabwysiadu polisi ar gyfryngau cymdeithasol fel modd o osod dull gweithredu eu helusen. Bwriedir i\u2019r canllawiau hyn alluogi pobl a chefnogi ymddiriedolwyr, nad ydynt yn disgwyl y byddant yn arbenigwyr yn y maes hwn. Nid yw\u2019r canllawiau hyn yn cyflwyno dyletswyddau newydd i ymddiriedolwyr; yn hytrach, mae\u2019n ceisio egluro sut mae\u2019r dyletswyddau sydd eisoes yn bodoli yn berthnasol i ddefnydd elusen o gyfryngau cymdeithasol."}, {"text_idx": "#000015", "text": "Mae\u2019r canllawiau drafft hefyd yn ymdrin a\u0302\u2019r broblem gymhleth o bobl sy\u2019n defnyddio cyfrifon personol i siarad am eu cyflogaeth ag elusen. Pwysleisia\u2019r Comisiwn fod \u2018gan y rheini a gyflogir gan, neu sy\u2019n gweithio gydag, elusennau\u2019r rhyddid i ddefnyddio cyfryngau cymdeithasol drwy eu hawl eu hunain. Ond weithiau, mae perygl y gellir dehongli postiadau unigolyn fel pethau sy\u2019n adlewyrchu barn yr elusen, felly mae\u2019r canllawiau drafft yn dweud y dylai ymddiriedolwyr ystyried gosod eu rheolau eu hunain a phennu sut byddent yn ymateb pe bai gweithgareddau o\u2019r fath yn dwyn sylw negyddol at yr elusen. Nid diben hyn yw atal pobl rhag defnyddio cyfryngau cymdeithasol yn bersonol; yn hytrach, y nod yw helpu i amlygu\u2019r meysydd hynny lle gall yr elusen fod a\u0302 phryder dilys, er enghraifft, fel y cyflogwr.\u2019"}, {"text_idx": "#000017", "text": "Gallwch chi ymateb i\u2019r ymgynghoriad yma: Canllawiau drafft: defnydd elusennau o\u2019r cyfryngau cymdeithasol"}]